Diari Oficial de la Generalitat Valenciana


Sumari del DOGV 4810, del 02-08-2004 (2004/7582)

RESOLUCIÓ de 13 de juliol de 2004, de la Direcció General de Personal Docent de la Conselleria de Cultura, Educació i Esport, per la qual s'aprova l'expedient del procés selectiu per a ingrés en el cos de mestres, convocat per Orde de 8 de maig de 2002, respecte de l'aspirant Mercedes Lasheras Naharro, pendent de realitzar la fase de pràctiques.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4810

Data del DOGV
:   02-08-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/7582


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 13 de juliol de 2004, de la Direcció General de Personal Docent de la Conselleria de Cultura, Educació i Esport, per la qual s'aprova l'expedient del procés selectiu per a ingrés en el cos de mestres, convocat per Orde de 8 de maig de 2002, respecte de l'aspirant Mercedes Lasheras Naharro, pendent de realitzar la fase de pràctiques. [2004/X7582]
  
Per Resolució de 24 de setembre de 2002, del director general de Personal, es van nomenar funcionaris en pràctiques del cos de mestres els aspirants seleccionats en el marc dels procediments selectius convocats per Orde de 8 de maig de 2002, entre el quals s'incloïa Mercedes Lasheras Naharro en l'especialitat de Pedagogia Terapèutica.
  
Per Resolució de 14 d'octubre de 2002, de la Direcció General de Personal de la Conselleria de Cultura i Educació, es regula la fase de pràctiques dels aspirants seleccionats en els esmentats processos selectius.
  
L'apartat sisé d'esta última resolució disposa que en el cas que un aspirant no poguera completar el mínim de servicis efectius establit per a esta fase del procés selectiu per causes degudament justificades i apreciades per la Direcció General de Personal, no podran ser qualificats per la comissió de valoració i es considerarà ajornada la seua incorporació a la dita fase, amb els mateixos efectes que als aspirants als quals es va concedir ajornament per a la seua realització en l'apartat 5 de la Resolució de 24 de setembre de 2002, de la Direcció General de Personal.
  
D'acord amb això, a l'aspirant Mercedes Lasheras Naharro li va ser concedida per esta Direcció General l'ajornament per a la seua incorporació a la fase de pràctiques, i una vegada conclosa, resolc:
  
Primer
  
Declarar apta en la fase de pràctiques, per haver rebut la dita avaluació de la comissió qualificadora, l'aspirant Mercedes Lasheras Naharro i remetre al Ministeri d'Educació i Ciència el seu expedient perquè procedisca al seu nomenament com a funcionària de carrera.
  
Segon
  
Aprovar l'expedient del procés selectiu per a ingrés en el cos de mestres, convocat per Orde de 8 de maig de 2002 respecte de l'aspirant mencionada, tenint en compte que, de conformitat amb el que preveu l'article 10.1.e) del Reial Decret 334/2004, de 27 de febrer, hauran d'obtindre la seua primera destinació definitiva en l'àmbit de gestió de la Conselleria de Cultura, Educació i Esport acudint amb caràcter forçós al concurs, segons disposa l'article 2, en els apartats 2 i 3, del Reial Decret 2.112/1998, de 2 d'octubre.
  
Tercer
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació.